19. jan 2023 o 17:24 I Platený obsah
Zmena ústavy, po akej túži práve Fico, sa javí ako najnebezpečnejšia.
Robert Fico si neustále ťažká, že o referende hovorí a pripisuje mu význam len on sám. A čo čakal, krémeše? Veď ide čisto o jeho partajnú akciu.
(Pre poriadok doplňme, že na tému zlej prezidentky, ktorá nevyzýva občanov, aby šli na referendum, si prisadili aj v Hlase, hoci skôr než hlas to pripomínalo šepot.) Pritom len v decembri sa Smer rukou poslanca Borisa Suska pokúsil uzákoniť možnosť, že by sa referendum zrušilo, a to dokonca aj už vyhlásené.
Faktom je a ostáva, že tento nezmysel sa zrušiť nedá – stále platí, že ak po ňom zatúžilo najmenej 350-tisíc občanov, nehodí sa to do koša.
Fico, samozrejme, dobre vie, ako toto referendum dopadne, a tak je obviňovanie Zuzany Čaputovej takpovediac preventívne, aby to bolo na koho zvaliť, veď už jedno referendum "zmarila". Mimochodom, marenie referenda je trestný čin a Fico veľmi dobre vie, že trepe.